27. kræver, at transmissionsrettighederne tildeles i overensstemmelse med antitrustbestemmelserne, og
at de tildeles til de selskaber, som påtager sig risici i forbindelse med tilrettelæggelsen af sportsbegivenhe-den; kræver desuden gennemsigtighed ved tildelingen af transmissionsrettigheder;
28. gør i betragtning af den enorme økonomiske vægt, produktionen af sportsartikler og -beklædning
har, opmærksom på, at fællesskabsreglerne skal overholdes, og at der især i forbindelse med det udviklings-
politiske samarbejde ikke må indføres varer på EU-markedet, hvis produktion ikke lever op til ILO- og
miljønormerne;
29. opfordrer Kommissionen til under hensyntagen til det portugisiske formandskabs konklusioner fra
Det Europæiske Råds møde i Feira at forelægge en meddelelse om sportens integrering i de forskellige
fællesskabspolitikker og om, hvorledes sportsorganisationernes arbejde bedst kan anerkendes samt om,hvor meget idrætsundervisningen fylder i de enkelte medlemsstaters skoleskemaer og om sexchikane og
seksuelt misbrug inden for sport;
30. insisterer på, at forbrugerne sikres en rimelig andel i opnåede fordele, og især at de europæiske
borgere ikke fratages muligheden for at følge vigtige sportsbegivenheder direkte via offentlig tv-transmis-
sion eller via andre gebyrfri kanaler; opfordrer derfor Kommissionen til at se positivt på foranstaltninger,der medfører dette, og under anvendelse af EF-traktatens artikel 81, stk. 3, at muliggøre delvise undtagelserfra konkurrencereglerne;
31. gentager anmodningen til alle medlemsstaterne fra sin ovennævnte beslutning af 13. juni 1997,
punkt 4, om at gøre brug af fjernsynsdirektivets artikel 3a for at undgå den situation, at en betydelig del
af befolkningen forhindres i at følge begivenheder af væsentlig interesse, fordi de transmitteres med eneret;
32. opfordrer medlemsstaterne til at fremme måder, der sikrer, at del af sponsorudbytte og reklameind-
tægter komme amatørsporten til gode;
33. opfordrer medlemsstaterne til at styrke uddannelsen inden for sportsmedicin og oprette erhvervs-
faglige kurser for teknikere inden for de forskellige sportsmedicinske sektorer;
34. pålægger sin formand at sende denne beslutning til Rådet og Kommissionen.
12. Atomubådsulykker
B5-0704, 0709, 0717, 0725, 0736 og 0738/2000
Europa-Parlamentets beslutning om Kursk-ubådens forlis og risikoen for strålingsforurening i det
tidligere Sovjetunionen
Europa-Parlamentet,
4dash der henviser til sine tidligere beslutninger om risikoen for strålingsforurening i staterne i det tidligere
Sovjetunionen,
A. der er dybt chokeret over den russiske Kursk-ubåds forlis i Barentshavet den 12. august 2000 og over
tabet af 118 søfolk,
B. der med bekymring henviser til muligheden for udslip af radioaktivt materiale fra den atomdrevne
ubåd,
C. der henviser til den miljørisiko, som over 110 oplagte atomubåde med 135 atomreaktorer, heraf 72
ubåde med brugt brændsel, udgør, idet disse reaktorer ville kunne forgifte hele det arktiske områdemed radioaktivt materiale,C 135/278 DA 7.5.2001 De Europæiske Fællesskabers Tidende
Torsdag, den 7. september 2000
D. der med beklagelse henviser til, at den russiske præsident Putin og den russiske regering ikke gav
nogen oplysninger om ulykken i fire dage og derefter tilbageholdt en mængde oplysninger, som van-skeliggjorde den internationale redningsaktion, og også gav et forkert indtryk af strålingsrisikoen i
Barentshavet og for Ruslands europæiske naboer,
E. der med dyb bekymring henviser til de fortsatte anklager mod Alexander Nikitin, tidligere søofficer og
politisk samvittighedsfange, som gjorde offentligheden opmærksom på truslen mod miljøet i regionenog som derefter blev anklaget for offentliggørelse af statshemmeligheder og til chikaneringen af miljø-
forskere og medierne,
1. deler den dybe sorg hos ofrenes familier, som ikke blot lider under selve katastrofen men også
under den måde, hvorpå de russiske myndigheder reagerede på den, som følge af deres dårlige informa-
tionspolitik;
2. takker de russiske, britiske og norske redningsfolk, som udsatte sig selv for en stor risiko i forsøget
på at redde besætningen på Kursk;
3. opfordrer de russiske myndigheder til at tage miljørisikoen alvorlig, som de udtjente atomubåde
udgør i regionen, og til at foretage oplægningen af dem på en mere sikker måde;
4. opfordrer de russiske myndigheder til at foretage en tilbundsgående analyse af vraget og til i sam-
arbejde med et civilt organ i Rusland og internationale eksperter at gennemføre en omhyggelig risikoana-
lyse, før der træffes beslutning om at hæve Kursk fra havbunden;
5. opfordrer indtrængende de russiske myndigheder til at anvende alle til rådighed stående midler, her-
under deres egne specialister på området;
6. opfordrer Kommissionen til at forøge den bistand, der er øremærket til afvikling af den aldrende
atomubådsflåde i Rusland efter Kursk-ulykken;
7. opfordrer Kommissionen til inden for rammerne af internationale samarbejds- og administrative
bistandsprogrammer at gøre alt for at sikre, at de russiske anlæg til behandling af brugt atombrændselikke udgør nogen risiko for mennesker eller miljø;
8. opfordrer Kommissionen til aktivt at deltage i arbejdet og møderne i Det Arktiske Råd, da dette
organ udgør et ideelt forum for en samordnet indsats i forbindelse med situationer af denne art i det
arktiske område;
9. opfordrer Rådet og medlemsstaterne til under hensyntagen til, at der ikke er de nødvendige ressour-
cer på EU-budgettet, at overveje mulighederne for at finansiere bistand til republikkerne i det tidligere
Sovjetunionen for at gøre vores fælles miljø mere sikkert;
10. understreger behovet for gensidige aftaler mellem Rusland og Vesten om redningsaktioner, herunder
aktioner i forbindelse med ulykker, der involverer militæret (søværnet);
11. opfordrer til medtagelse af militæranlæg (herunder også søværnets) i de gældende aftaler om gen-
sidig varsling i tilfælde af ulykker eller hændelser på atomanlæg;
12. opfordrer de russiske myndigheder til at standse anklagerne mod Alexander Nikitin og til at indstille
sagen endeligt;
13. pålægger sin formand at sende denne beslutning til Rådet, Kommissionen, Ruslands præsident, den
russiske regering samt den russiske Duma.7.5.2001 DA C 135/279 De Europæiske Fællesskabers Tidende
Torsdag, den 7. september 2000